gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl es en gl gl gl gl gl gl gl gl gl gl gl gl gl en es en gl gl gl gl gl gl pt gl it nl en es gl gl gl gl es gl gl gl gl gl gl gl gl gl gl gl es gl gl gl pt gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
"Desfruto dando a coñecer en Madrid a androlla, o botelo, o viño, os produtos valdeorreses e da contorna"
A barquense Noelia Fernández Rey é a xefa de cociña de La Tasquería, restaurante madrileño cunha estrela Michelín
11 de Setembro de 2022
A súa vocación ía medrando a lume lento e entre os fogóns da súa casa, vendo cociñar á súa avoa, á súa mai ou a súa tía nos xantares familiares ou cando preparaban e adobaban a zorza nas matanzas, entre outros labores. Cando a barquense Noelia Fernández Rey entrou na universidade escolleu estudar Crimoloxía, pero pronto descubría que era outro o camiño que quería seguir. “Nada máis acabar a carreira en Santiago díxenlle á miña mai e ao meu pai que quería facer cociña. E así foi”, conta. Formouse durante dous anos no Centro Superior de Hostalaría de Galicia (CSHG) e a partir de aí seguiu aprendendo xunto a chefs como Martín Berasategui, e Javier Estévez ou con José Medina.
Logo traballou un tempo nun hotel da cadea Vincci en Madrid e hai 7 anos volvía con Javier Estévez a La Tasquería de Madrid (na rúa Duque de Sesto, 48), que recibía unha estrela Michelín no 2017. “Fun dar cun cociñeiro que é unha marabilla tanto de xefe como de persoa”, resalta a valdeorresa, que dende hai dous anos é xefa de cociña deste restaurante. Malia levar moito tempo fóra da comarca, Noelia Fernández mantén unha estreita vinculación coa zona e aposta por dar a coñecer a riqueza da gastronomía e da cociña tradicional valdeorresa e galega en Madrid. “Gústame sentir o galega que son e o barquense que son, e desfruto dándolle a coñecer á xente a androlla, o botelo, o viño, os nosos produtos… que á xente encántanlle cando os proban”, resalta.
Eses produtos serán os protagonistas do showcooking maridaxe que Noelia Rodríguez Rey impartirá, xunto a Jorge Mazaira, a partir das 19:30h. do vindeiro domingo 11 de setembro no marco da Feira de Produtos Tradicionais do Eixo Atlántico, na praia fluvial do Malecón do Barco.
¿Por que decidiu adicarse á cociña?
Dende pequena, xa cando vivía no Barco e me xuntaba cos meus amigos, eu era a que cociñaba, sempre me gustou. Ademais a miña familia é moito de xuntarse nas festas e as celebracións facíanse comendo, algo moi galego e moi español. As celebracións sempre as relaciono coa comida e eu desfruto con que a xente poida comer o que eu preparo ou o que fan o resto dos meus compañeiros.
¿Cal é o tipo de cociña que caracteriza a La Tasquería? ¿nela tamén hai toques de cociña galega?
Directamente hainos, tenos que haber (risas). La Tasquería dedícase a traballar con casquería, só facemos pratos con ela. Traballamos con riles de coello, con corazóns de pato, cos callos, cos pezuños do porco, rabos de porco… con todas as partes nobres dos animais. Por iso nos deron unha estrela Michelín no 2018.
E gústame que no restaurante, co beneplácito de Javi Estévez, quen estudou en Galicia na mesma escola que eu e traballou durante moitos anos aquí, representar a cociña galega e tamén á de Valdeorras. Temos pratos galegos como cacheira, tivemos doces na carta como a escuma de castaña, tamén contamos con viños da comarca e sempre intento que haxa produto de Valdeorras para que se nos coñeza por todos os lados.
Detrás dunha cociña dun restaurante sempre hai un equipo…
Sempre, un cociñeiro só non pode facer nada se non é polo equipo. É tan importante o xefe de cociña como o xefe de partida, como a persoa que está no office ou os camareiros ou a persoa que recibe ao cliente… Todos somos un equipo e unha parte importante dese equipo.
A súa profesión está evolucionando continuamente, con novas elaboracións, coa incorporación de novos produtos, e iso implica unha actualización constante…
Iso é, os cociñeiros somos como os médicos, temos que seguir estudando ou lendo. Tamén penso que un cociñeiro aprende moito saindo a comer e vendo á xente maior. Na anterior fin de semana estiven nunha aldea de Cidade Real no pisto máis grande do mundo. Alí unha señora maior, unha avoa, deume a probar o seu pisto e eu pedinlle que, por favor, lle ensínase esa receita ás súas fillas porque non debería perderse.
A min gústame moito o guiso porque o aprendín, porque o mamei da miña avoa, da miña mai, da miña tía… gústame o guiso lento, ao que a día de hoxe dámoslle unha pequena volta dentro da cociña actual. A min encántame esa cociña lenta, eses sabores de antes. E no día de hoxe estou traballando en La Tasquería porque creo que a casquería é algo ao que antes non se lle daba valor. Ademais penso que non só os madrileños, tamén os galegos somos de comer casquería, e en Valdeorras comemos moita: rabos de porco, as androllas, o botelo… Eu aínda me lembro dos filetes de fígado de tenreira que me facía a miña mai de pequena e que me encantaban e gústame valorar todo o que aprendín cando era pequena nas matanzas, esa cultura gastronómica que vivín e que a día de hoxe creo que hai que volver a revalorizar porque se está a perder.
Noelia Fernández Rey, cociñando en La Tasquería de Madrid./ Foto cedida.
Unha cultura gastronómica que en Galicia conservaron as mulleres…
Claro, todo iso aprendémolo das nosas mais, das mulleres da casa. Creo que hoxe dentro da cociña á muller estáselle a dar un papel importante, hai cociñeiras que ata non hai moito nunca se pensaría que ían chegar a onde están, e iso é importante resaltalo. A cociña é un mundo duro no que, a parte dunha resistencia física, tamén tes que ter unha resistencia psíquica porque hai moita tensión acumulada e creo que ás mulleres actualmente valorásenos tamén nese sentido de poder aguantar esa presión, ese manexo. Eu non coñecía ningunha muller da idade de Berasategui ou de Subijana que resaltara e, a día de hoxe, si que as hai. Cando entrei eu en La Taquería era a única rapaza que había, e chegou a haber un momento no que eramos máis mulleres que homes, entón estamos aí, si.
¿Que tipo de pratos se van poder ver no showcooking da Feira de Produtos Tradicionais?
Queremos amosar que cos produtos que temos en Valdeorras e arredores pódese comer dunha maneira diferente á que estamos acostumados. Por exemplo, imos levar un salpicón de mexillóns con rabo de porco. Ese prato metémolo porque eu recordo que dende pequena na miña casa facíanse os mexillóns con vinagreta e botabáselles pemento, por iso pensei nunha combinación nun prato frío, que os galegos non estamos acostumados a comer, con ese rabo de porco en salpicón de mexillóns. Tamén vai haber un minibrioche de zorza con xema de ovo e unha crema de queixo San Simón e aí, novamente, teño que facer referencia á miña mai, á que sempre teño moi presente á hora de cociñar.
Ademais imos levar un ravioli de cocido con androlla e, facendo referencia ao meu pai que é de Trives, unha torrexa de bica cunha crema de castañas con licor café. Como a feira vai dos produtos de Valdeorras e arredores, temos que levar estes produtos, dos cales non me podo sentir máis orgullosa.
Difundir a cultura gastronómica galega fóra é tamén unha maneira de conservala e para min é algo primordial. Quero que a xente coñeza do sitio do que son. Intento que a xente nos coñeza gastronomicamente, en Galicia comemos moi ben, e aínda que a xente xa teña esa idea, non o sabe ben de todo.
cociñeira estrela michelín feira la tasquería Madrid noelia fernández rey O Barco produtos showcooking tradicionais
11 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
Un veciño de Celavente (O Bolo) homenaxea á súa nai, muller labrega nos anos 50
24 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
O barquense Jose López, no XXIV Campionato de España de Btt para Policías Locais na Coruña
24 de Setembro de 2022
Unha porta á investigación astronómica da man da 8ª AstroTrevinca (A Veiga)
24 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.